A Arcanzelu Ruju ‘e Posada II
(risposta in retaldu)

Est in retaldu sa risposta mia
ma po cussu respingher no la chelzas.
Chi trascuradu o ingratu mi nelzas
l'immagino, presente che chi sia.

Dae protzeder male no cheria
chi calchi basciu titulu mi ofelzas,
tales ch'in rigualdu meu abbelzas
a solennes rimproveros sa via.

Como deo mi ch'eto totu a palas
ca dae cando postu m'an in fascas
so pienu 'e frunzas e de frascas:

preigo ene e tenzo pascas malas,
preigo male e tenzo malas pascas
e isto male a totas duas alas.

Su noe 'e Abrile 1955